
DISSERTATIO  MEDICA 


.  INAUGURALIS, 

DE 

PLEURITIDE. 


AUCTORE  THOMA  WARD. 


DEFINITIO. 

Celeberrimus  Cullenus,  inter  species  pneu¬ 
moniae  hunc  morbum  posuit,  et  sic  definivit : 
— “  Pneumonia  (Fleuritis )  pulsu  duro,  dolore 
“  plerumque  lateris,  pungente,  sub  inspira- 
“  tione  praesertim  aucto,  decubitu  in  latus 
“  molesto,  tussi  dolentissima,  initio  sicca, 
“  postea  humida,  saepe  cruenta.” 

Multi  insignes  medici,  inter  quos  Halle- 
rus,  Morgagni,  et  Cullenus,  nunquam  pleurae 

inflammationem  existere  putant,  nisi  pulmo 
etiam  plus  minus  ve,  eodem  morbo  afficiatur. 
Alii,  autem  non  minore  auctoritate,  ex  quibus 
Hippocrates,  Galenus,  Boerhaavius,  et  Laen- 
nec,  (qui  nuper  multum  de  his  rebus  scripsit) 
utriusque  morbi  historiam  sejunxerunt,  nec 
tamen  signa  dederunt,  ex  quibus  alium  ab 
alio  discernere  possumus.  Quamvis  conce¬ 
dam,  insignem  esse  similitudinem  inter  Pleu- 
ritidem  et  Peripneumoniam,  et  utrumque  cre¬ 
bro  simul  urgere,  mihi  satis  erit  dicere,  ex¬ 
perientes  atque  eruditos  medicos,  nunc  pro 
certo  habere,  pleuram  sine  pulmone  inflam¬ 
mari  posse,  et  vice  versa. 


DE  CAUSIS  MORBI. 

y 

% 

1.  Causae  Praedisponentes. — Neque  aetas, 
neque  sexus,  neque  bona  constitutio  corporis, 
ullum  ab  hoc  morbo  incolumem  reddunt ; 
adolescentes  validi  et  robusti,  praesertim  ei 
obnoxii  sunt ;  dum  infantum,  senium,  mulier¬ 
umque  imbecillitati  indulgere  videtur ;  quum 

autem  hos  premit,  semper  ob  sensibilitatem 
pejor  est.  Quicunque  habitum  corporis 
plenum  habet ;  quicunque  acribus  vescitur 
alimentis,  aut  plus  justo  potiones  ardentes 
bibit ;  quicunque  natus  est,  cum  mortifera 
ad  tabem  vel  ad  haemoptysin  proclivitate, 
vel  jam  Pleuritidem  ipsam  expertus  est,  plus 
alio  hunc  morbum  timere  debet.  Alias,  con¬ 
stat  ex  medicinae  parentis  observatione, 
Pleuritidem  minus  eis  incumbere,  qui  pro¬ 
fluvio  haemorrhoidali,  et  acidis  ructubus  ob¬ 
noxii  sunt.  Quaedam  genera  vitae  huic 
morbo  homines  proclives  reddere  videntur. 
Ita  agricolae,  qui  sudantes,  iterum  atque 
iterum  frigescunt,  saepe  in  hunc  morbum  in¬ 
cidunt  ;  nec  non  milites  qui,  jussi  sub  sole  ar- 
dente  magna  itinera  facere,  frigori  et  humori 
postea  objiciuntur ;  item  denique  omnes  qui 
crebro  caeli  mutationes  subeunt,  et  quorum 
pulmo  multum  fatigatur.  Observatum  est 
etiam  regionum  frigidarum  et  montium  inco¬ 
las  magis  afficere,  quam  eos  qui  regiones  ca¬ 
lidas  habitant.  “  Qui  montes  habitant  aqui- 
“  Ionem  spectantes  febribus  inflammatoriis, 

“  pleuritide,  angina  affliguntur  plurimum.*' 
(Huxham).  Omnia  anni  tempora  non  pari¬ 
ter  incremento  Pleuritidis  favent.  Hyeme 
autem  atque  vere  sunt  plura  exempla  hujus 
vitii,  praesertim  si  tempestas  saepe  et  subito 
mutetur, 

2.  Causae  Excitantes. — Inter  frequentissi- 
mas,  subitus  ex  frigore  ad  calorem,  vel  ex 
calore  ad  frigus  transitus  enumeretur.  Po¬ 
tiones  frigidae,  dum  corpus  sudat,  vel  post 
violentam  irae  accessionem  ;  cursus  aut  e- 
quitatio,  adversum  ventum  subsolanum  vel 
aquilonem  ;  ictus  aut  in  pectus  lapsus ;  pec¬ 
tus  penetrantes  plagae ;  omissio  sanguinis 
detractionis  in  consuetudinem  versae ;  vel 
profluvii  soliti  suppressio  ex  ulla  parte, 
Pleuritidem  excitare  possunt  in  corpore  jam 
eae  obnoxio.  Aliquando  etiam  oritur  ex  sedis 
mutatione  rheumatismi  vel  podagrae,  ex  e- 
ruptione,  sicut  rubeolae,  scarlatinae  aut  ery¬ 
sipelatis,  a  cute  repulsa,  vel  veteris  ulceris 
intempestive  obducta  cicatrice.  Quamvis 

Pleuritis  saepissime  singulares  afficit,  tamen 

* 


‘  DE  PLEURITIDE. 


5 

publice  grassari  potest,  sicut  a  Morgagni 
observatum  est.  Dicitur  hoc  accidere  in 
regionibus  aquiloni  spectantibus,  et  in  qui¬ 
bus  subitus  est  transitus  a  calidissima  ad  fri¬ 
gidissimam  tempestatem. 


DE  PROGRESSU  ET  SIGNIS. 

Hic  morbus  nullis  signis  praecedentibus 
saepe  indicatur.  Plerumque  autem  homo 
molestiam,  et  capitis  dolorem  conqueritur ; 
et  oscitatio,  pandiculatio  et  horrores  urgent. 
Hi  horrores  primo  sentiuntur  in  dorso,  lum¬ 
bis,  et  pectore  ;  brevi  tempore  calor  ardens,  • 
sitis  vehemens,  omniaque  febris  signa  se¬ 
quuntur  ;  deinde  oritur  plus  minusve  acutus 
lateris  dolor,  qui  aliquando  horrores  praece¬ 
dit  ;  in  aliis  autem  exemplis,  solummodo  est 
lassitudo  totius  corporis,  quam  calor  et  su¬ 
dor  comitantur,  sicut  in  initio  omnis  morbi 
acuti. 

i 

Qualicunque  modo  morbus  primo  se  osten- 

dit,  citius  vel  tardius  observantur  dolor  acu* 
tus,  gravis,  fixus  in  alterutro  latere,  raro  in 
utroque  simul ;  saepius  tamen  in  dextro  sub 
mamma  quam  in  aliam  partem  ;  auctus  inter 
tussiendum,  et  cum  spatia  inter  costas,  vel 
abdomen  comprimuntur.  Dolor  aliquando 
est  tam  pungens,  ut  homo  multum  conclamet. 
Decubitus  in  latus  vitiatum  tunc  vix  tole¬ 
rari  potest ;  pectus  dum  percutitur,  bene  so- 
nat ;  et  cum  instrumentum  “  Stetheoscope” 
dictum  admovetur,  nullum  signum  praeter 
solitum  aure  sentitur,  nisi  pulmo  etiam  affici¬ 
atur.  Spiritus  maxime  difficilis  est,  dolens, 
et  septo  transverso  perfectus ;  inspiratio  bre- 
•  vis  est,  frequens,  intermissa ;  tussis  sicca ; 
sputum  nullum,  vel  in  minima  copia  ;  arteri¬ 
arum  pulsus  saepe  duri,  validi,  evolutique  ; 
aliquando  debiles  et  parvi.  Siccum  est  os, 
lingua  arida,  sitis  vehemens  ;  cibi  fastidium, 
nec  non  nausea,  et  aliquando  etiam  vomitus ; 
urina  parca  rubra ;  cutis  sicca,  calida  ;  et  fa¬ 
cies,  precipue  gena  lateris  se  male  habentis 
rubescit.  Febris  autem  continua  est  cum 
paroxysmis  vespertinis  maxime  notatis,  qui 

per  magnam  noctis  partem,  et  aliquand6 
usque  ad  mane  perdurant. 

,  Saepissime  Pleuritis  pervaria  sua  tempo¬ 
ra  cito  procedit;  paroxysmi  accedunt  qui 
aliquoties  in  die  renovantur,  et  qui  eo  gravi¬ 
ores  sunt,  quo  morbus  est  vehementior.  Vul¬ 
go  dolor  usque  ad  tertiam  quartamve  diem 
ingravescit,  deinde  sensim  desinit,  et  homo 
ad  sanitatem  pervenit. 

Duratio  autem  morbi  varia  est,  secundum 
sexum  et  corporis  constitutionem  ;  si  parum 
vehemens  est,  et  si  recte  curatur,  inter  quar¬ 
tam  et  septimam  diem  terminari  potest ;  sed 
nonnunquam  ad  secundam  hebdomadam,  ul- 
traque  etiam  protrahitur. 


DE  MODIS  IN  QUIBUS  MORBUS 
"  SOLET  FINIRI. 

1.  Resolutione. — Pleuritis  in  resolutione  sine 
crise  manifesta  desinere  potest,  cum  signa 

non  inultum  urgent.  Tunc  a  tertia  quartave 
die  decrescere  incipit,  et  saepe  ante  nonam 
diem  homo  ad  se  redit :  sed  multo  saepius 
sanationem  comitantur  sudores,  fluxus  hae- 
morrhoidalis  vel  menstrualis,  vel  profluvium 
sanguinis  ex  nare  vitiati  lateris  ;  dejectiones 
biliosae,  urina  copiosa,  crassa,  et  aliquod  co¬ 
loris  rubri  demittens  ;  sputum  abundans,  al¬ 
bidum  aut  subflavum,  plus  minusve  crassum, 
et  aliquando  referens  pus. 

Sed  morbus  non  tam  optabiliter  semper 
‘  finitur  :  In  quibusdam  exemplis,  quidem  ra¬ 
ris,  dolor  e  pleura  ad  humeros  sedem  mutat ; 
in  aliis  autem  ad  dorsum,  axillam  vel  cubi¬ 
tum,  ubi  nonnunquam  abscessum  facit. 

'  i  •  -  ■  ^ 

2.  Adhesione, — Crebro  accidit,  ut  citius  vel 
tardius,  secundum  inflammationis  vehemen¬ 
tiam,  lympha  ex  superficie  pleurae  effundi¬ 
tur,  quae  postea  concrescens,  inter  costalem 
pulmonalemque  pleuram  adhesionem  facit. 
Hae  nunquam  curari  possunt.  Aliqui  pu¬ 
tant,  difficultatem  spirandi,  tussim  siccam. 

et  etiam  asthma  ex  his  provenire  ;  sed  quaes¬ 
tio  est,  an  hoc  satis  probatum  sit  ?  Nonne 
saepe  repertae  sunt  adhesiones,  et  quidem 
spatiosissimae  in  corporibus  sectis  hominum, 
qui  semper  dum  vixerint,  valetudine  fructi 
sunt  prospera  ? 

V 

3.  Gangraena, — Haec,  feliciter  rarissima, 
solummodo  accidit,  ubi  morbus  ad  vehemen¬ 
tiam  summam  pervenit,  vel  ubi  comitatur 
febris  lenta.  Facile  autem  cognoscitur,  de¬ 
cessione  subita  doloris  f  pulsu  parvo,  inter¬ 
mittente  ;  sputo  nigro,  purulento,  atque  male  * 
olente  ;  virium  defectione ;  vultu  solicito ; 
facie  livida,  et  brevi  aspectum  moribundi 
exhibente ;  livore  infra  oculos,  qui  hebetes 
fiunt  atque  desidunt.  Nigrescunt  etiam  lin¬ 
gua,  dentes  et  gingivae ;  halitus  ex  ore  foe¬ 
tidus  ;  spiritus  debilis  ;  integumenta  thoracis 
rosea,  subcaerulea,  vel  colore  plumbeo  fiunt ; 
dejectiones  liquidae  sunt,  fuscae  et  putridae  ; 
urina  nigr^,  crassaque  ;  denique  sudor  frigi¬ 
dus  et  glutinosus  frontem  extremumque  cor¬ 
pus  obtegit,  et  mortem  aegro  praenuntiat. 


B 

-  4.  Suppuratione, — Tempus  quo  haec  acci¬ 
dere  potest,  multum  pendet  ex  violentia  mor¬ 
bi.  Potest  esse  vel  subita,  vel  lenta.  Cum 
morbus  autem  est  longus,  humor  aliquando 
effunditur  ex  superficie  pleurae,  et  haec  effu¬ 
sio  hydrothoracem  refert.  Puris  autem  coi¬ 
tus,  non  rarus  quidem,  semper  timendus  est, 
cum  morbus,  ultra  septimam  diem,  et  sine 
remissione  signorum  protrahitur ;  cum  hor¬ 
rores  vagi,  sine  causa  manifesta,  sensus  gra¬ 
vitatis  in  latere  vitiato,  difficultas  spirandi, 
rubor  faciei,  sitis  plus  minusve  vehemens, 
febris  cum  paroxysmis  vespertinis,  omnia  vel 
singula  urgent. 

.  Indicatur  autem  Empyema  signis  sequen¬ 
tibus  ;  dolore  minuto,  difficultate  spirandi  et 
tussi  auctis,  et  decubitu  in  latus  vitiatum 
valde  molesto.  Si  pectus  percutitur,  -  bene 
sonat ;  sed  si  stetheoscope  admovetur,  i-espira- 
tio  non  audiri  potest,  nisi  ad  vertebrarum 
latera.  Cum  abdomen  comprimitur,  minatur 
suffocatio.  Aliquando  brachium  et  exter¬ 
num  pectus  effusa  aqua  intument,  et  spatia 

inter  costas  majora  fiunt,  atque  protrudun¬ 
tur,  et  si  digiti  admoventur,  circumfluens 
materia  sentitur.  Mollis  est  pulsus,  tenuis, 
et  frequens ;  vehemens  sitis ;  labra  et  mala 
rubescunt ;  si  homo  in  dorsum  decumbat,  su¬ 
bito  expergiscitur ;  effusa  aqua  intument 
crura  ;  tandem  alia  signa  augentur,  et  si  ars 
ei  non  auxilium  praebeat,  morbus  suffoca¬ 
tione  finitur. 

Ex  hac  puris  effusione  in  pectore  possunt 
oriri  multa  incommoda.  Bronchos  potest 
'  perforare,  in.  tracheam'  transire,  et  sic  ex¬ 
spui  ;  vel  tabem  facere  et  interimere  aegrum. 
Aliquando  septum  transversum  penetrat,  et 
in  ventrem  effluit,  vel  abscessum  facit,  qui 
extrinsecus  rumpitur. 

4.  Statu  Chronico. — Cum  nona  circiter  die, 
nulla  apparet  crisis,  et  signa,  quamvis  mul¬ 
tum  minuta,  adhuc  instant ;  et  si  etiam,  est 
dolor  plus  minus  ve  vehemens,  spirandi  diffi¬ 
cultas  et  tussis  sicca,  judicare  possumus, 
morbum  esse  vetustum  incipere.  Oritur 

quoque  febricula  cum  paroxysmo  vespertino  ; 
sputa  copiosiora  redduntur,  et  aliquando  pus 
mistum  muco  continent ;  somnus  turbatur ; 
cutis  arida  est,  ac  sicca  ;  palpebrae  et  extre¬ 
mum  corpus  effusa  aqua  intument ;  facies 
pallescit,  et  tandem  omnia  signa  tabis  cum 
hydrothorace  conjunctae,  sese  ostendunt. 


DE  MORBIS  CAETERIS  QUIBUSCUM 
CONJUNGATUR. 

Raro  autem  vel  ne  raro  quidem  Pleuritis 
per  se  existit,  ut  eam  nunc  tractavimus ;  sed 
maxime  cum  quibusdam  aliis  morbis,  sicut 
febribus  inflammatoria,  biliosa,  vel  lenta,  seu 
peripneumonia,  catarrho  pulmonali,  vel  pleu- 
rodyna,  conjungitur.  Sed  si  medicus  signa 
Pleuritidis  simplicis,  bene  in  memoria  teneat, 
facile  has  conjunctiones  discernere  poterit : 
Quamobrem  non  latius  de  hac  re  disseram, 
ne  lines  quas  mihi  imposui  transgrediar. 


DE  PDEURITIDE. 


13 


DE  DIAGNOSI, 

Inter  morbos  cum  quibus  Pleuritis  confun¬ 
di  potest,  peripneumonia,  quia  eae  est  simil¬ 
lima,  attentionem  sibi  vindicat  medici,  discri¬ 
men  facere  cupientis.  Meum  est  ergo,  quam 
brevissime,  signa  exponere  utrique  morbo 
propria. 

In  Pleuritide,  est  dolor  acutus,  in  superficie 
pungens,  circumscriptus;-  sedem  aliquando 
mutans,  et  vel  minima  pressura  auctus  :  In 
Peripneumonia  contra,  dolor  obtusus  est,  al¬ 
tus,  gravis,  quem  semper  comitatur  molestia ; 
non  pressura  autem  augetur. — In  illa  spiritus 
est  quasi  interruptus  dolore  qui  inter  inspi¬ 
randum  vehementi  supervenit ;  in  hac  au¬ 
tem  est  frequens,  difficilis,  brevisque.  Tus¬ 
sis,  in  Pleuritide,  sicca  est  ac  dolens ;  in  Pe¬ 
ripneumonia  autem,  tussim  plerumque  comi¬ 
tatur  sputum  mucosum  striis  sanguinolentis 
mixtum,  et  leviter  tantum  dolens. — In  pri- 

ma,  decubitus  in  latus  se  male  habens,  vix 
tolerabilis  est,  aut  saltem  dolentissimus ;  in 
altera j  vero  facilior. — In  Pleuritide,  pulsus 
durus,  validus,  evolutus  que ;  in  Peilpneumo- 
nia,  flexilis  et  mollis. — Denique,  in  illa,  pec¬ 
tus  cum  percutitur,  aut  cum  Stetheoscope  ad¬ 
movetur,  optimum  dat  sonum ;  in  hac  autem 
contra,  sonus  fit  asper  et  surdus. 

Distingui  etiam  poterit  Pleuritis  a  catarrho 
pulmonali,  qui  a  quibusdam  auctoribus  Pleu¬ 
ritis  humida  falso  vocatur,  signis  huic  morbo 
propriis;  talia  sunt,  decubitus  in  utrumque  la¬ 
tus  facilis,  et  in  pectore  dolor  obtusus,  qui  bron¬ 
chorum  cursum  sequi  videtur,  et  qui  nec  inspi¬ 
ratione  valida,  nec  pressura  augetur ;  sed  po¬ 
tius  tussi,  quam  sputum  fere  nullum  primo, 
postea  autem  opacum  et  viscidum  sequitur. 

A  Pleuritide  etiam  pericarditis  subito  suo 
progressu,  et  signorum  vehementia  distingui¬ 
tur  ;  ex  summa  molestia,  dolore  in  praecor¬ 
diis  fixo,  spiritu  dolente  altoque ;  facie  muta¬ 
ta,  et  pulsu  saepe  inequali. 

Denique  a  pleurodyna  signis  sequentibus 
facilis  est  cognitu.  Eam  saepe  praecedunt 
dolores  in  membris  vehementissimi,  qui,  pos- 
teaquam  pleurodyna  apparuerit,  cito  evanes¬ 
cunt  ;  horrore  non  indicatur,  aut  saltem  le¬ 
vissimo  ;  summa  in  cute  dolor  est,  qui  maxi¬ 
me  inter  premendum  lenitur ;  saepe  sedem 
mutat ;  nunc  humeros,  nunc  lumbos  afficit , 
spiritus  non  multum  turbatur ;  tussis  debilis 
est,  rara  levisque. 


DE  PROGNOSI. 

Haec,  secundum  aetatem,  sexum,  corporis 
constitutionem,  nexum  et  morbi  exitum,  mul¬ 
tum  variat.  Pleuritis  simplex  ac  mitis,  raro 
est  funesta ;  si  vero  gravis  est,  mortifera  fieri 
potest,  praesertim  si,  cum  inceperit,  neglecta 
fuerit  sanguinis  missio.  Magis  autem  for¬ 
midolosa  est,  cum  febris  lenta  comitatur ;  in 
iis  qui  hunc  morbum  jam  experti  sunt,  vel 
qui  morbis  aliis  debilitantur ;  in  adolescenti¬ 
bus  validis,  et  habitus  corporis  pleni ;  in  iis 

qui  ex  parentibus  tabi  sunt  proclives;  in 
mulieribus  gravidis,  puerperisve,  atque  in  se¬ 
nibus,  quibus  maxima  pericula  minantur. 
Plerumque,  spiritus  una  est  functionum  qui¬ 
bus  medicus  maxime  animum  tendere  debet, 
ut  de  felici  vel  funesto  morbi  exitu  judicium 
ferat :  Ita,  cum  non  multum  impeditur,  pro 
praesagio  bono  habendum  est ;  sed  si  aeger, 
nisi  dum  sedeat,  spirare  nequit,  quamvis  pul¬ 
sus  non  multum  afficiatur,  prognosis  non  ideo 
minus  erit  funesta.  “  Bona  respiratio  sem- 
“  per  bonum  indicat,  mala  vero  semper  ti- 
“  menda.”  (Baglivi).  Cum  dolor  minuitur, 
vel  ex  loco  decedit,  quem  prius  tenebat,  et 
ad  lumbos,  dorsum,  vel  humeros,  sese  con¬ 
fert,  sperari  potest  sanatio  expedita ;  sed  si 
pertinaciter  in  sede  sua  priore  consistit,  si 
febris  et  tussis  ultra  diem  undecimam  porri¬ 
guntur,  timenda  sunt  gravia  et  saepe  funesta 
mala,  veluti  effusio  aquae,  vel  puris  copiosa 
inter  pulmonem  et  pleuram,  vel  ad  statum 
longum  transitus.  Molestia,  atque  sollicitu¬ 
do,  delirium,  quod  semper  timeri  debet,  prae¬ 
nuntiant.  Addendum  est,  “  alvi  profluvium 

“  saepe  salutare  diebus  criticis,  periculosum 
“  est  ineunte, morbo.”  (Trilleri,  Aph.  27). 


DE  CORPORIS  SECTIONE. 

Non  eadem  autem  vestigia  semper  post  se 
relinquit  Pleuritis.  Aliquando  invenitur  ma¬ 
teria  albuminosa,  albicans,  pleuram  tegens, 
atque  eae  valide  haerens.  Alias,  scilicet  cum 
morbus  effusione  terminatur,  liquor  invenitur 
plus  minusve  abundans ;  aliquando  est  pus, 
saepius  colore  impuro  ac  sero  mixtum,  et  floc¬ 
culos  gelatino-albuminosos  in  sese  continens. 
Interdum  vitiatus  est  pulmo,  aridus  rugatus- 
que,  lieni  similis,  et  sine  crepitu :  tunc  quo¬ 
que  recognoscuntur  adhaesiones  de  quibus 
altius  locutus  sum.  Sed  cum  Pleuritis  acuta 
fuit,  et  cito  hominem  interemit,  pleura  non 
condensata  est,  quam  naturaliter  tantum  ru¬ 
brior  ;  saepe  etiam  nullum  est  inflamma¬ 
tionis  vestigimii,  quod  quidem  mire  hanc 
Hippocratis  sententiam  confirmat,  “  Mors 
“  spasmos  solvit.”  Non  sic  autem  accidit, 

cum  morbus  fuerit  vetustus  ;  cum  res  ita  se 
habet,  rubra  et  plus  minusve  densata  reperi- 
tur  pleura. 

i 

Laennec  autem  dicit,  raro  hanc  membra¬ 
nam  post  inflammationem  condensatam ;  sed 
plerumque  membranas  novas,  vel  cartilagi¬ 
nosas,  vel  carnosas  reperiisse. 

DE  CURATIONE. 

Si  Pleuritis  sit  simplex,  parumque  vehe¬ 
mens,  satis  erit,  omnia  excitantia  tum  men¬ 
tis,  tum  corporis  evitare.  Ita  homo  efficiat 
ut  quiescat,  cibo  tenui,  ex  frugibus  utatur, 
ab  omni  exercitatione  sese  defendat ;  po¬ 
tiones  suaves,  glutinosas,  et  diluendi  aptas 
bibet ;  semper  calidas,  et  saepe  sed  parce 
sumendas.  Medici  Gallici  cataplasmata  leni¬ 
entia  pectori  externo  admovere  solent,  quae 
saepe  ad  sanationem  multum  valent.  Medi¬ 
cus,  cui,  ut  ait  Baglivius,  naturam  minis¬ 
trandi  et  interpretandi  praecipuum  munus 

est,  attente  considerare  debet,  ne  ullum  con¬ 
silium  quod  ipse  capiat,  hujus  conatibus  re¬ 
pugnet.  Sic,  cum  ex  quibusdam  signis 
cognoscet,  sudores,  menstrua  vel  fluxum 
haemorrhoidalem  brevi  eventura,  vel  cum 
jam  inceperint,  sed  aegre  peracta ;  in  primo 
casu,  medicamenta  quae  leviter  movent  su¬ 
dores  ;  in  altero  tertioque  autem  pediluvia 
vel  hirudines  ad  locos,  vel  ad  anum  sunt 
usurpanda. 

At  si  morbus  sit  maxime  vehemens,  vel  in 
constitutione  robusta  et  plena  instet,  ad  om¬ 
nia  remedia  quae  corporis  actionem  minuunt, 
tunc  confugiendum  est.  Sic,  praeter  remedia 
jam  indicata,  ex  alterutro  brachio  sanguinis 
missio  larga  copiosaque  agatur,  quae  brevi 
post  tempore  efficit,-  ut  homo  minus  condo¬ 
leat,  lateris  dolor  minuatur,  spiritus  fiat  fa¬ 
cilior,  pulsus  mollior,  caetera  signa  pariter- 
que  decrescant.  Quae  vero  emittenda  sit 
sanguinis  copia,  non  modo  in  universum 
aestimari  potest ;  sed  secundum  morbi  vehe¬ 
mentiam,  et  vii’es  aegri  habenda  est.  Ne- 

cesse  est  etiam  iterum  atque  iterum  san¬ 
guinem  mittere,  quia  quinque  vel  sex  post 

horas,  omnia  signa  ad  gradum  gravitatis 

* 

priorem  redeunt.  Semper  plus  prodest, 
venam  ineunte  morbo  secare,  et  in  bene 
largo  canali ;  sed  plurima  sunt  exempla,  in 
quibus  ad  octavam  nonamve  diem  morata, 
exitus  fuerit  felicissimus.  "" 

Hirudines  pectori  externo  aliquando  ido¬ 
neae  sunt,  si  sit  aeger  debilis,  vel  levis  Pleu¬ 
ritis.  Hae  autem,  morbo  ingravescente,  po¬ 
tius  nocent,  cum  per  se  usurpantur.  He  ita 
se  habente,  primo  sanguis  ex  brachio  mit¬ 
tendus  est,  et  postea  parti  dolenti  hirudines 
duodecim  vel  quindecim  affingendae. 

Sed  si,  his  remediis  adhibitis,  dolor  quam¬ 
vis  febris  multum  minuatur,  assidue  urgeat, 
maxime  convenit  latus  amplo  vesicatorio  te¬ 
gere,  vel  plures  vicissim  admovere.  Magis 
necessaria  haec  omnia  erint,  si  causae  morbi 
sint  vel  fonticuli  suppressio,  eruptiones  e 

cute  repulsae,  vel  podagra  ex  sede  sua  di¬ 
mota. 

Praeter  haec  remedia  externa,  adhibenda 
etiam  medicamenta  interna  quae  morbi  sa¬ 
nationi  pariter  favent.  Itaque,  ad  tolerabi¬ 
liorem  reddendam  tussim,  quae  semper  mul¬ 
tam  dat  molestiam  aegro,  potus  emollientes, 
et  qui  refrigerare  possunt,  sicut  ex  syrupo 
pectorali,  valent.  Imperentur  etiam  quo¬ 
tidie  quaedam  partes  salis  purgantis,  sicut 
sulphatis  magnesiae,  ad  alvum  astrictam 
solvendam.  Piniente  morbo,  omnique  irri¬ 
tatione  jam  decedente,  potiones  praebeantur 
paululum  acriores,  et  leviter  sudorem  mo¬ 
ventes,  sicut  oxymelis  simplicis,  aut  scillae 
maritimae. 

Quamvis  opium  non  omnino  in  hoc  morbo 
commodum  sit,  quia  sputum,  quod  semper 
multum  sanationi  confert,  impedit ;  si  tamen 
vigilia  perpetua  urgeat,  et  non  sit  vehemen- 
tissima  inflammatio,  erit  medici  prudentis 
nonnulla  remedia  leviter  soporifera,  sicut 

laudaiium,  vel  hyosciamum  adhibere.  Si 
supervenit  delirium,  omnes  usurpandae  sunt 
rationes,  quae  congestioni  in  cerebro  occur¬ 
rere  possunt,  sicut  arteriae  temporalis,  vel 
pedis  venae  sectio,  pediluvia  excitantia,  vesi- 
catoria,  &c. 

Remedia  quae  maxime  alvum  movent,  vel 
vomitum  excitant,  quia  irritationem  corporis 
augent,  non  multum  proficiunt.  Attamen, 
excipienda  sint  Pleuritidis  exempla  a  Stoll 
biliosae  vocatae ;  nam  in  his  vomitorium 
saepe  convenit,  praesertim  si  vena  prius  se- 
cetur. 

Non  raro  autem  accidit,  ubi  etiam  termi¬ 
natur  Pleuritis  feliciter,  superest  levis  in  la¬ 
tere  dolor,  praecipue  si  homo  in  victus  ra¬ 
tione  erraverit,  aut  sese  incaute  frigori  ob¬ 
jecerit.  Ubi  res  ita  se  habet,  optimum  est 
remedium,  ad  partem  qua  sedet  dolor,  vesi- 
catorium. 

Cum  signa  puris  coitus  jam  indicata  in 

pectore  apparent,  necesse  erit,  materiam  per 
plagam  inter  costas  peractam  educere. 

Pleuritis  vero  vetusta  oppugnanda  est,  san¬ 
guinis  ex  parte  missione  leve  crebraque,  at¬ 
que  vesicatoriis  saepe  renovatis.  In  pectore, 
fonticuli,  maxime  auxilium  praebere  viden¬ 
tur.  Utatur  etiam  aeger  potionibus  diluen¬ 
tibus,  si  multum  aegreque  expectoret.  Ad¬ 
haesiones  contra  naturam  nullum  remedium 
potest  sanare.  “  Si  sanari  hic  morbus  queat,” 
ait  Boerhaavius,  “  sanabitur  solummodo  du- 
“  ra  et  impigra  ratione  vivendi,  sub  Jove  ex- 
“  ercitationibus,  atque  in  rure  equitatione.” 

Denique  animadvertere  licet,  facile  esse 
atque  periculosum,  post  Pleuritidem  rursus  in 
morbum  incidere,  eoque  convalescenti  fu¬ 
giendum  esse  quicquid  perspirationem  sup¬ 
primit.  Itaque  se  munire  ab  caeli  muta¬ 
tionibus,  et  in  cute  vestem  laneam  gerere, 
debet. 

PINIS. 


Excudebant  Jacobus  Pillans  ^  Filius. 

8.  Un.  20.  pro  adhesionem  lege  adhesiones. 
20.  — ■  19.  pro  plures  lege  plura. 

